Sign in / Join .st0{fill:#34437F;} .st1{fill:#878787;} Monday, January 3, 2022 ikteb hawn… Fittex Julian Alvarez fil-mira ta' diversi clubs Ewropej Minn talk.mt January 3, 2022 talk.mt L-aġent tal-winger ta' River Plate, Julian Alvarez jinsab fi triqtu lejn l-Ewropa biex ikollu laqgħat ma' diversi clubs interessati. Wara li skorja 18-il goal u pprovda sitt assists minn 21 dehra biss fl-ogħla diviżjoni tal-Arġentina dan l-istaġun, iż-żagħżugħ ta' 21 sena naturalment għandu ħafna ammiraturi fl-Ewropa. Filwaqt li l-kuntratt tiegħu għandu jiskadi fi żmien 12-il xahar, Alvarez jidher li x'aktarx jagħmel il-bidla f'waħda miż-żewġ twieqi ta' trasferimenti li jmiss hekk kif it-timijiet jagħmlu offerta biex jirbħu t-tellieqa għall-firma tiegħu. Ir-rappreżentant tal-player, Fernando Hidalgo għandu jorganizza laqgħat f'erba' bliet Ewropej fil-jiem li ġejjin. Manchester, Londra, Madrid u Milan qed jingħad li huma fil-lista tad-destinazzjonijiet tiegħu, fost spekulazzjonijiet li Manchester United, Tottenham Hotspur, Real Madrid u AC Milan huma kollha interessati li jiftiehmu dwar termini dan ix-xahar. Alvarez għandu klawsola ta' release ta' £17-il miljun fil-kuntratt tiegħu, ċifra kollox ma' kollox affordabbli minħabba l-potenzjal ta' Alvarez u l-progress riċenti fit-team nazzjonali tal-Arġentina. Artiklu preċedenti Il-kalma ta' qabel il-maltempata mil-lenti tal-fotografu ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn